Na podlagi drugega odstavka 143. člena Ustave Republike Slovenije (33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90, 97, 99 in 75/16 – UZ70a), 29. člena Zakona o lokalni samoupravi /ZLS/ (Uradni list RS, št. 94/07-UPB2, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 - ZIUOOPE), in 17. člena Statuta Občine Prevalje (Uradno glasilo slovenskih občin, št. 70/15) je Občinski svet Občine Prevalje, na ……….. redni seji dne ……………… sprejel

**SKLEP**

**O MNENJU OBČINE K OSNUTKOM POKRAJINSKE ZAKONODAJE**

1. **člen**

**(vsebina sklepa)**

S tem sklepom podaja Občina Prevalje (v nadaljnjem besedilu: Občina Prevalje) v postopku sprejema Zakona o ustanovitvi pokrajin /ZUPok/, Zakona o pokrajinah /ZPok/ in Zakona o financiranju pokrajin /ZFPok/ mnenje o vsebini osnutkov pokrajinske zakonodaje.

1. **člen**

**(ustanovitev pokrajin)**

Občina Prevalje soglaša z ustanovitvijo pokrajin.

1. **člen**

**(ime pokrajine)**

Občina Prevalje NE soglaša, da se koroške občine umesti v pokrajino s predlaganim imenom Koroško-savinjska pokrajina in predlaga da se v osnutku Zakona o ustanovitvi pokrajin Koroška ustanovi kot samostojna pokrajina z imenom KOROŠKA POKRAJINA.

1. **člen**

**(sedež pokrajine)**

Občina Prevalje NE soglaša z navedenim sedežem Koroške regije in predlaga, da o sedežu Koroške pokrajine odločijo občinski sveti občin Koroške regije.

1. **člen**

**(predlogi sprememb in dopolnitev)**

Občina Prevalje predlaga naslednje spremembe in dopolnitve pokrajinske zakonodaje, in sicer:

1. **v osnutku Zakona o ustanovitvi pokrajin (ZUPok):**

4. člen – opredeliti število članov pokrajinskega sveta v pokrajini z manj kot 100.000 prebivalci (sorazmerno s številom prebivalcev);

9. člen se spremeni v celoti in se glasi:

» (Koroška pokrajina)

1.Ustanovi se Koroška pokrajina.

2.Koroška pokrajina obsega občine: Črna na Koroškem, Dravograd, Mežica, Mislinja, Muta, Podvelka, Prevalje, Radlje ob Dravi, Ravne na Kroškem, Ribnica na Pohorju, Slovenj Gradec in Vuzenica.

3. Sedež pokrajine določi Svet Koroške regije.

 O sedežu pokrajinskega sveta in o sedežu sveta občin odločijo občinski sveti občin Koroške regije.

4. O številu članov pokrajinskega sveta Koroške pokrajine odločijo občinski sveti občin Koroške regije oz. se določi v skladu s predlogom sprememb 4. člena.

**2. v osnutku Zakona o pokrajinah (ZPok) :**

- 13. člen – sestava pokrajinskega sveta – število članov – upoštevati pokrajine z manj kot 100.000 prebivalci v 1. in 2. odstavku;

- 15. čen.– volitve v pokrajinski svet – z zakonsko določbo opredeliti, da ima vsaka občina vsaj enega člana sveta pokrajine (v proporcionalnem sistemu volitev se lahko zgodi, da zlasti katera od manjših občin ne doseže števila glasov za izvolitev) .

- člena 22 in 23 - volitve predsednika pokrajine - si nasprotujeta in sicer je v 22. členu določba, da predsednika pokrajine volijo vovilci pokrajine neposredno, v 2. odst. 23. čl. pa ga voli pokr. svet z večino glasov. V primeru, da velja določba 22. člena postane vprašljiva tudi določba čl. 24, ki opredeljuje nezaupnico.

- 25. člen – odgovornost predsednika pokrajine – določba, da je odgovoren vladi – predlog:”in pokrajinskemu svetu”;

- 29. člen – svet občin – Svetu občin predsednuje predsednik pokrajine – smiselno bi bilo, da svetu občin predseduje eden od županov (tako imamo tudi urejeno v sedanjen SKR), na sejo pa se vabi predsednika pokrajine.

- 31. člen – opravljanje funkcije člana PS – v 2. odst. je opredeljeno, da ni združljivo s funkcijo župana in podžupana. Za župana je smiselno, ker je član sveta občin, podžupan pa bi lahko bil član PS.

- 46. člen – vodenje enot upravnih organov in pokrajinske uprave – 2. odstavek – načelnika pokr. UO in načelnika enote PU imenuje in razrešuje predsednik pokrajine – dodati „v soglasju z občinami” oz. vsaj „s pridobitvijo mnenja občin”;

- 62. člen – sodelovanje pokrajine z drž.organi – zagotovljeno bi moralo biti, da se v vsako pokrajini ustanovijo enake dislocirane enote državnih organov (sodišča, tožilstva, policijske uprave, FU, UZR.....

- 73. člen – prevzem javnih uslužbencev – najbolj se bo potrebno posvetiti prenosu delovnih mest in zaposlitvi javnih uslužbencev iz drž. nivoja na pokrajine (pričakovan odpor „birokracije na ministrstvih” in tudi javnih uslužbenecev.

**3. v osnutku Zakona o financiranju pokrajin (ZFPok):**

- 5.člen - prihodki od vodnih povračil so sedaj prihodek občinskega proračuna in so še nadalje potrebni v proračunih občin – zato predlagamo, da ostanejo kot prihodek občin in ne pokrajine;

- člena 10 in 11 - prevzemanje dolga si nasprotujeta (11. čl.- „Pokrajina ne sme prevzemati dolga.”).

1. **člen**

(objava in začetek veljavnosti)

Ta sklep začne veljati 15. dan po objavi v Uradnem glasilu slovenskih občin.

Številka:

Datum:

Župan Občine Prevalje

 dr. Matija Tasič

Vročiti:

- Državni svet Republike Slovenije